Як паведамляў БелаПАН, Мінскі абласны суд 8 жніўня вынес прыгавор па справе ашмянскіх мытнікаў, абвінавачаных у атрыманні хабару. Згодна са звесткамі следства, сума хабару склала прыблізна 900 тысяч долараў. Адзін з ініцыятараў фармавання злачыннай групы былы начальнік пункта мытнага афармлення Каменны Лог Гарнік Сарумянц прыгавораны да 11 з паловай гадоў пазбаўлення волі ў калоніі ўзмоцненага рэжыму з канфіскацыяй маёмасці. Астатнія 13 былых мытнікаў атрымалі ад пяці да васьмі гадоў пазбаўлення волі ў калоніі ўзмоцненага рэжыму з канфіскацыяй маёмасці.